नोएडा : डीएलएफ मॉल में पीवीआर के कर्मचारी की संदिग्ध मौत, छत पर शव मिला  
थाना सेक्टर 20 की पुलिस और फॉरेंसिक टीम जांच में जुटी
दुर्घटना है या हत्या, पुलिस कर रही जांच
पोस्टमार्टम रिपोर्ट आने पर होगा खुलासा
पुलिस ने शव का पंचनामा करके उसे पोस्टमार्टम के लिए भेज दिया और मामले की जांच शुरू कर दी. नोयडा के सेक्टर 18 के डीएलएफ मॉल में पीवीआर सिनेमा सेक्शन की छत पर शुक्रवार को 48 वर्ष का भुवनचंद्र का शव मिला. भुवनचंद्र सोनिया विहार दिल्ली का रहने वाला था और पीवीआर सिनेमा सेक्शन में तकनीशियन के पद पर कम कर रहा था.
सूचना मिलने पर थाना सेक्टर 20 की पुलिस मौके पर पहुंची और जांच शुरू कर दी. घटना के बारे में में एसपी सिटी विनीत कुमार जायसवाल ने बताया कि सेक्टर 20 थाना इलाके में एक छत पर एक शव मिला है. मृतक इसी मॉल में पीवीआर में नौकरी करता था. पूरे मामले की गहनता से जांच की जा रही है. मृतक के सिर पर चोट का निशान बताया गया है. पुलिस जांच कर रही है कि यह दुर्घटना है या हत्या. पोस्टमार्टम रिपोर्ट आने के बाद ही इस बात का खुलासा हो पाएगा.